Diari Oficial de la Generalitat Valenciana


Sumari del DOGV 9269, del 02-02-2022 (2022/749)

Extracte de la Resolució de 12 de gener de 2022, del rector de la Universitat Politècnica de València, per la qual es convoca la primera edició del premi al millor expedient acadèmic entre els egressats del grau d'Enginyeria Civil i del grau en Enginyeria d'Obres Públiques de l'Escola Tècnica Superior d'Enginyeria de Camins, Canals i Ports de la Universitat Politècnica de València, patrocinat per la Càtedra Torrescamara, per als estudiants que hagen finalitzat els estudis d'un dels graus en el curs acadèmic 2020-2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/749


Data del document
:   12-01-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 12 de gener de 2022, del rector de la Universitat Politècnica de València, per la qual es convoca la primera edició del premi al millor expedient acadèmic entre els egressats del grau d'Enginyeria Civil i del grau en Enginyeria d'Obres Públiques de l'Escola Tècnica Superior d'Enginyeria de Camins, Canals i Ports de la Universitat Politècnica de València, patrocinat per la Càtedra Torrescamara, per als estudiants que hagen finalitzat els estudis d'un dels graus en el curs acadèmic 2020-2021. [2022/749]  
BDNS (identif.): 608204.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/608204  
  
Primer. Beneficiaris  
Hi poden participar:  
a) Ser graduat en el grau d'Enginyeria Civil o en el grau en Enginyeria d'Obres Públiques de l'Escola Tècnica Superior d'Enginyeria de Camins, Canals i Ports de la Universitat Politècnica de València durant el curs 2020-2021, és a dir, abans de 30 de setembre de 2021.  
  
b) Estar matriculat per primera vegada en el primer curs de qualsevol dels màsters universitaris a l'Escola Tècnica Superior d'Enginyeria de Camins, Canals i Ports de la UPV en el curs 2021-2022.  
Que complisquen els requisits exigits en les bases reguladores.  
  
Segon. Finalitat  
L'objecte d'aquesta convocatòria és la concessió d'un premi a l'estudiant amb millor expedient acadèmic entre els egressats del grau d'Enginyeria Civil i del grau en Enginyeria d'Obres Públiques de l'Escola Tècnica Superior d'Enginyeria de Camins, Canals i Ports de la Universitat Politècnica de València, patrocinat per la Càtedra Torrescamara per als estudiants que hagen finalitzat els estudis d'un dels graus en el curs acadèmic 2020-2021. Es tracta, per tant, d'un premi a l'excel·lència acadèmica dels graduats a l'Escola de Camins de València.  
  
  
Tercer. Bases reguladores  
Accessibles en https://www.iccp.upv.es/web/  
  
Quart. Import  
Es concedirà un premi dotat de 5.000 - (cinc mil euros) al millor expedient de l'estudiant que s'ajuste a les bases reguladores del procediment i siga mereixedor d'aquest reconeixement.  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà a la publicació d'aquest extracte en el Diari Oficial de la Generalitat Valenciana fins al 31 de març de 2022 a les 24.00 hores.  
  
València, 12 de gener de 2022.- El rector: José Esteban Capilla Romá.